Барање бр. 4703: Вкупен број на деца кои чекаат на посвојување? Број на родители кои почнале постапка или чекаат да посвојат? Бројка на вкупно посвоени деца во последните 5 години, заклучно со годинава, вклучително и податок колку од посвоителите се странски државјани?

Одговор:

Согласно доставеното барање за пристап до информации од јавен карактер, кое се однесува на добивање податоци за посвојување на деца, Ве известуваме за следното:

 1. Во регистарот на можни посвоеници запишани се вкупно 118 деца кои чекаат да бидат посвоени, од кои:

-18 деца се со поволни развојни потенцијали

-31 дете е со лесно отстапување во психомоторниот развој,

-31 деца се со средно отстапување во психомоторниот развој,

 -38 деца се со тешка психомоторна попреченост

 2. Во регистарот на можни посвоители запишани се 280 посвоители, од кои 192 се македонски државјани.

3. Од 01.01.2021 година заклучно со 30.06.2021 година, посвоени се вкупно 10 деца и истите се посвоени од македонски државјани.

Во 2020 година посвоени се 17 деца и истите се посвоени од македонски државјани.

Во 2019 година посвоени се вкупно 47 деца и истите се посвоени од македонски државјани.

Во 2018 година посвоени се вкупно 20 деца, од кои 1 дете е посвоено од страна на роднини кои се македонски посвоители, а живеат во странство.

Во 2017 година посвоени се вкупно 50 деца, од кои 2 деца се посвоени од страна на странски посвоители кои живеат во странство, а 1 дете е посвоено од страна на странски посвоители кои живеат во Р.С.Македонија.

Во 2016 година има посвоено 36 деца, од кои 2 деца се посвоени од страна на странски посвоители кои живеат во странство, а 2 деца се посвоени од страна на странски посвоители кои живеат во Р.С.Македонија.

 Во 2015 година има посвоено 38 деца, од кои 1 дете е посвоено од страна на посвоители кои живеат во странство, но едниот од нив е македонски државјанин.